20. april 1998. Konferencija za štampu pre doigravanja.
Jeste li iznenađeni da je tim ostao zajedno i da je toliko ujedinjen,
uprkos sukobu između vas i trenera i svega ostalog?
Pre svega, nema govora o izdaji. Jasno?
Razumete šta kažem?
Ovde nema izdaje. Jasno?
Drugo, uopšte nisam iznenađen.
Jedino sam zapanjen time što ste to rekli.
Nisam iznenađen jer je ovaj tim sastavljen od profesionalaca,
igrača koji razumeju šta treba da urade i koji su pobednici.
Ne sviđa mi se vaš komentar. Laku noć!
Bravo, Kreg.
Neverovatan potez! -Meč je gotov.
Arena u Čikagu je poludela!
Pre svega, nema govora o izdaji.
Vreme je da krenem dalje.
Ovo je poslednja godina Fila Džeksona kao trenera Bulsa.
Jesu li očekivanja preterana?
Gde idemo dalje? -Koliko će da traje?
POSLEDNJI PLES
Epizoda 7
U Čikagu smo, gde upravo počinje doigravanje.
Večeras, prva utakmica prve runde doigravanja protiv Nju Džersi Netsa.
Majkl Džordan je rekao da će njegov tim da izgubi jedino ako prespavaju.
Hoće li mu se to obiti o glavu ili to ne može da se desi Supermenu?
Ma to su Bulsi. Baš ih briga za Netse. Biće 3-0 za Bulse, idemo dalje.
Počinjemo sa teškim radom, a završavamo sa šampanjcem. Idemo!
Koje je vreme? -Vreme za utakmicu!
Doigravanje je najviši nivo takmičenja u NBA ligi.
U regularnom delu sezone se igraju 82 utakmice,
ali to je manje važno, doigravanje je doigravanje.
Mogućnost igranja protiv najbolje konkurencije...To me je pokretalo.
Sudijsko podbacivanje i Bulsi imaju prvi napad.
Kit Van Horn dovodi Netse u vođstvo.
Možete da vidite atletske sposobnosti Netsa od samog početka.
To je šokirao publiku i Fila Džeksona,
koji posmatra kako Bulsi zaostaju 7 poena.
Ovo je Keri Kitls sa širokim polaganjem, i Nju Džersi vodi 12:3.
Evo ga Ron Harper, koji zakucava.
Bulsi su se vratili u igru protiv Netsa Džona Kaliparija.
Džordan preko Kitlsa, ulazi.
Ali Netsi nastavljaju da napadaju. Dva minuta je ostalo. Evo ga Getling!
Ovo su 2 od 24 ubačena poena.
Rezultat je 89:89. Idemo u produžetak.
Majkl krade loptu! Ide napred!
Majkl zakucava i dobija faul! Bože moj!
Evo Netsa. Daglas pokušava za tri poena. Uz zvuk sirene.
Prekratko, Pipen hvata. I kraj.
Bulsi su pobedili, ali teže od očekivanog.
Veoma neugodan početak za Bulse.
Ako je suditi po prvoj utakmici, Bulse čeka duga serija.
Gledajući ovu ekipu kako je počela doigravanje,
videlo se da je Majkl Džordan psihički i emotivno iscrpljen.
Izgledao je kao Majkl Džordan iz 1993. godine.
Oliver Miler dodaje. Džonson.
Džonson pokušava...Ne uspeva.
Blokada Grenta i gotovo je!
Čikago Bulsi su osvojili treću uzastopnu šampionsku titulu!
Posle osvajanja titule sedeo sam sa ocem u teretani.
Znao sam da bi to mogao da bude moj poslednji meč.
Niko nije znao za to, sem mene i njega.
On mi je bio podrška. Bili smo jako bliski.
Neprekidno mi je davao savete.
Sećam se da sam u devetom razredu, bio kažnjen tri puta za godinu dana,
i tad me otac povukao na stranu i rekao mi
da ne idem u pravom smeru,
i ako ću da nastavim da pravim gluposti, mogu da zaboravim na sport.
To mi je trebalo. Od tada sam postao drugi čovek i više nisam imao problema.
Veoma snažno je uticao na Majklov život. Bio je divan i pozitivan čovek.
Hej, evo mi ga ortak.
Hoću da pregovaram o svom ugovoru.
Ako poznajete Majkla, sigurno poznajete i Džejmsa,
jer su uvek bili zajedno. Bili su jako bliski, najbolji prijatelji.
Družili bismo se pre utakmice, i on bi našao nekog dečaka u publici,
nekog koji nikad ne bi mogao da upozna Majkl Džordana.
Posle utakmice bi ga pozvao u svlačionicu, i dečak bi bio sav ushićen.
Džejms je bio prisutan kad je njegov sin Majkl predvodio Bulse do titule 1991.
Džejms i Deloris Džordan su mu najveća podrška.
Idu na svaku utakmicu koju mogu.
U NBA krugovima Džejms Džordan uživa ulogu oca superzvezde.
Da bih mogao da kažem koliko sam ponosan, morao bih da pronađem još reči.
On je glas razuma koji me uvek gura napred i podstiče. Takav je bio moj otac.
Kao prijatelj? -Da, kao prijatelj.
Trebalo je da dovezem Majklovog oca sa aerodroma.
Dolazio je na dobrotvorni skup koji je Majkl organizovao.
Otišao sam na aerodrom po njega, a on se nije pojavio.
Odmah sam nazvao Majklovu majku i rekao joj da on nije stigao.
Znali smo da je igrao golf u Hilton Hedu.
Pošto se nije javio, pomislili smo da još uvek igra golf.
Rekla mi je da se vratim, da ne brinem za njega.
Možda je svratio kod nekog. Pojaviće se.
Kad sam završio, majka mi je javila da se dugo nije čula s njim.
Umeo je da poseti stare prijatelje u Vilmingtonu i da ostane nekoliko dana,
ali majka je uvek bila u kontaktu s njim.
Čim se ona zabrinula, svi smo se zabrinuli.
Je l’ vam bilo čudno to što niste mogli da stupite u kontakt?
Da, veoma čudno. Znao sam da nešto nije u redu.
Džejms Džordan, otac superzvezde Bulsa, Majkla, je nestao pre tri nedelje.
Nestao otac Majkl Džordana.
Njegov automobil je pronađen skriven u šumi u blizini Fejetvila.
Na Crvenom Leksusu nedostaju registarske tablice.
Pun je ulubljenja, sa razbijenim prozorima. -Pokušali smo da mu uđemo u trag.
Otišao je jednog dana. Vozio se,
i umorio se. Umesto da nastavi da vozi, parkirao se pored puta da odspava.
Nakon toga, desilo se ono što se desilo.
Dobar dan, obaveštavamo vas da je telo Džejmsa Džordana,
pronađeno u reci blizu granice između Južne i Severne Karoline.
Istražitelji kažu da je vozio do kasno u noć i da se parkirao kako bi odspavao.
Bio je budan kada je dobio hitac u grudi.
Dva 18-godišnjaka su optužena za pljačku i ubistvo Džejmsa Džordana.
Majkl Džordan je došao danas kući u Severnu Karolinu,
da se suoči sa najtragičnijim trenucima u ionako turbulentnoj godini.
U međuvremenu, Džordanovo ubistvo dodalo je gorčinu mračnoj strani
američke priče o uspehu.
Užasno je teško razgovarati o tome.
Sećam se tog leta do Severne Karoline.
Majkl nije mogao da zaveže kravatu. Pomogao sam mu, ali to je bilo tako
teško iz razloga zbog kojeg smo bili tamo.
Svi smo se okupili i bilo je jezivo.
Ali važna je podrška, moramo da se podržimo.
Majka je bila veoma jaka.
Prvo je rekla da treba biti zahvalan.
Počeo sam da gledam sa pozitivne strane.
Majkl je ustao i održao govor o tome
kako je bio sjajan otac. Više od oca, ali i prijatelj.
Bilo je mnogo toga što nije delio sa drugima
već samo s njim.
Jedna od stvari koju me je naučio je da moram da pretvorim negativno u pozitivno.
Tako da sam video i drugu stranu i to mi je pomoglo da prebrodim to.
Kad je njegov otac ubijen, svi članci, nagađanja koja su se pojavila,
nisu bili najbolji primeri novinarstva. -Da li je Majkl povezan sa ubistvom?
Strašna smrt pokrenula je mnoge teorije o motivu za to,
uključujući i povezanost sa kockanjem.
Nedostatak motiva vodi do kockarske zavisnosti sina.
To je odvratno. I nepravedno.
Zamislite da vam je otac ubijen i da na vas prebacuju krivicu.
Jako nisko sa njihove strane.
Džordanova smrt nije slučajnost? Imaju dokazi o kockarskoj zavisnosti sina.
Bolelo me je, ali mnogi su ionako hteli da mi naude.
Ne od onih koje volim ili koji me poznaju i kojima je stalo do mene.
Nego oni kojima je dosadilo što sam najbolji.
U četvrtak je košarkaška superzvezda Majkl Džordan izjavio
da je ljut zbog medijskih nagađanja
koji povezuju njegovo ponašanje sa ubistvom.
Džordan je izjavio da ne razume kako ljudi mogu da dosipaju so na ranu,
govoreći kako bi greške u njegovom životu mogle da budu povezane sa očevom smrću.
Nema ni trunke dokaza koji bi povezali taj stravični incident
sa kockanjem ili drugim aspektima Džordanovog ponašanja.
Policija nagoveštava da je to bila samo brutalnost i pohlepa,
i da je, na mestu Džejmsa Džordana, mogao da bude bilo ko od nas.
Ono što se ne zna je kako će ova tragedija uticati na Majkla,
i njegovu budućnost sa Bulsima. -Košarka? Ne razmišljam o košarci.
Nisam razmišljao o košarci ni pre nego što se ovo desilo.
Trenutno su svi moji planovi neizvesni.
Njegov agent mi je prišao na dobrotvornoj večeri koju je organizovao Majkl,
i rekao: Nećeš verovati, ali Majkl hoće da se povuče.
Rekao sam mu da ne verujem.
Tad smo osvojili tri titule.
Ispunio sam odgovornost prema gradu, Bulsima i svojim saigračima.
Nisam pokušavao da ga razuverim, ali rekao sam mu,
da ne može da donese konačnu odluku dok ne porazgovora sa Filom.
Gde je bio sastanak? -U Rajnsdorfovoj kancelariji u Berto centru.
Samo vas dvojica? -Da.
Rekao sam Filu da sam završio i da nemam više želje ni motivacije.
Ovaj momak je doživeo mnogo stvari koje su mu slomile srce.
Uskratio bi javnost za svoj dar, ali razumeo sam.
Razumeo sam.
Prva utakmica finalne serije američke bejzbol lige.
Čikago Vajt Soksi dočekuju svetskog šampiona Toronto Blu Džejse.
Majkl je trebao da baci prvu lopticu.
Baca prvu lopticu u prvom meču finalne serije.
Zatim odlazi u ložu sa njegovom porodicom.
Gledao sam utakmicu Vajt Soksa u Komiski Parku.
Neki momak mi priđe i kaže da gospodin Rajnsdorf hoće da razgovara sa mnom.
Otišao sam kod Džerija i pitao ga šta je bilo.
Kazao je da se Majkl povlači.
Odgovorio sam mu da se ne šali sa tako ozbiljnim stvarima.
Rekao mi je da je završio. -Ta utakmica je bila u utorak,
hteo sam da ne iznosim vest do srede, ali je procurilo.
Najnovije vesti. Čikago Bulsi će održati konferenciju
za štampu sutra ujutru, i postoje glasine i izveštaji
da će Majkl Džordan zauvek da se povuče iz košarke.
Svi su poludeli na stadionu u utorak uveče.
Novinari su hteli da uđu u moj boks kako bi došli do Majkla. Ludnica.
Majkl je odlučio da napusti stadion za vreme sedme promene.
Džordan je napustio Park Komiski bez komentara.
Je l’ Majkl razgovarao sa vama?
Isto i vlasnik Čikago Bulsa, Džeri Rajnsdorf. -Pre nego što nastavimo,
veoma zanimljiva najnovija vest.
Šokantne vesti večeras za navijače iz Čikaga.
Izvori u Čikago Bulsima su potvrdili da će
Džordan da objavi svoje povlačenje koje odmah stupa na snagu,
na konferenciji za štampu u sredu ujutru.
CBS Njuz će uživo emitovati obraćanje. Program počinje u 11:00h.
Alison, ovo je najveća konferencija za štampu.
Svaki snimatelj, novinar kojeg poznajem
iz cele države, od Dika Šapa do Toma Broka,
svi su ovde, čekajući dolazak igrača Majkl Džordana i uprave Bulsa.
Složili se i ne, ovo će biti najveća vest ove godine.
Oko stotinu kamera iz celog sveta,
i tri puta toliko novinara.
Dolaze sa svih strana, od lokalnih nedeljnika do televizijskih stanica.
To je posveta prisustvu Majkl Džordana u američkom društvu,
kao najvećem košarkašu svih vremena.
Dolaze. Dolaze.
Majkl Džordan ulazi.
Evo ga Majkl Džordan, okružen obezbeđenjem i ide prema podijumu.
Teško je naglasiti koliki je gubitak Majkl Džordana,
za NBA i društveni život Čikaga.
Doneo je ovoj ekipi tri titule.
Ova superzvezda je često tema razgovora u ovom gradu.
Ali ovaj put je tema bila tužna.
Majkl je nasmejan.
Džeri Rajnsdorf, Fil Džekson, Džeri Kraus.
NBA komesar Dejvid Stern je takođe prisutan.
Izgleda kao Tajna večera.
Danas je jako tužan dan.
Tužan jer će najveći sportista koji
je ikad igrao u timskim sportovima da se povuče,
ali za mene je ovo veoma srećan dan jer će neko kome se divim i poštujem,
da uradi tačno ono što želi.
Potpuno sam ubeđen da je ispravno postupio. Majkl?
Hvala, Džeri. Optimista sam.
Mislim da je najpozitivnije,
da je moj otac, iako ga više nema, pogledao moju poslednju utakmicu.
To mi puno znači.
Povući se znači da sada mogu da radim šta god poželim.
Znači ako odlučim da se vratim i opet zaigram, možda bude tako.
Možda je to izazov koji će mi trebati kasnije.
Ne zatvaram ta vrata.
Nisam imao dilemu oko te odluke. Sto posto.
Osećao sam se spreman.
Vest o povlačenju Majkl Džordana 1993, je bio jedan od onih trenutaka
koje niste smeli da propustite.
I odmah se zapitate zašto.
Zašto?
Niko nije mogao da objasni zašto je tek tako otišao.
Ima još nešto, valjalo bi i to spomenuti. Ne bih da zvučim grubo,
ali Majkl je naglo otišao usred istrage o kockanju.
Pogledajte događaje koji su prethodili tome.
Njegov otac je tragično ubijen.
Pojavljuje se mnogo pitanja o njegovom kockanju.
Počinjemo da slažemo kockice i razmišljamo da li je sve to povezano.
Da li je to tajna suspenzija? -Povlačenje, mada mnogi kažu,
da ga je u stvari Dejvid Stern suspendovao.
Kružile su glasine.
Hoćete da kažete da Dejvid Stern, okoreli kapitalista, isteruje svog najboljeg igrača,
u svojoj najvrednijoj franšizi i jednostrano odluči da smanji vrednost
cele lige uklanjanjem njega, a samim time i Bulsa,
radi neke misteriozne kazne, a da niko nikad nije saznao za to?
Šta mislite o toj teoriji
da je komesar Stern suspendovao Majkla na 18 meseci?
Kako sočno da se izrazim?
Potpuno sranje.
Mogu tako da kažem? Potpuno sranje.
Je l’ Džordanovo povlačenje smišljena zavera?
Bilo je mnogo glasina. Ali nikakvih čvrstih dokaza. Ničega.
Urbana legenda je da sam ga oterao zbog kockanja.
Smešno. Čista glupost.
Mogu da udarim šakom u sto i da kažem da je izmišljotina,
kleveta ili bilo što drugo. To nije istina.
Nikad nije bila niti će biti, bez obzira koliko puta ljudi pitali.
Znači Džordan je napustio NBA ligu po sopstvenoj želji?
Da, tako je.
Nisam se povukao jer me izbacio ili zato što su me suspendovali na godinu i po.
To nije tačno.
Morao sam da se odmorim, otac mi je upravo poginuo, a ja sam se povukao.
Povlačim se sa razmišljanjem da se ne vraćam.
Navodna zavera je glupa jer smo razgovarali
godinu dana pre toga i on mi je rekao šta planira.
U vreme Drim tima, leto 1992.
Moglo se videti da je umoran.
S obzirom da je izgledao tako iscrpljeno, pitao sam ga šta će da uradi.
Usledila je duga tišina pa je rekao da će da šokira ceo svet. Zaigraće bejzbol.
Pitao sam ga kad to namerava, i rekao
je da želi odmah,
ali sprečava ga to što Bird i Medžik nisu osvojili titulu tri puta uzastopno,
i hteo je da učestvuje na Olimpijskim igrama.
Da nije bilo toga, već bi to leto igrao bejzbol.
Glavna atrakcija desila se jutros u 10:45h.
Majkl je izvodio niz vežbi, uključujući čuvanje, hvatanje, i bacanje.
Nakon vežbe zamaha palicom, Džordan se uputio na svoju
konferenciju za štampu i glasine su se obistinile.
Hvala svima što ste došli da vidite Majkla.
Gledajući napredak, koji je Majkl postigao, u poslednja dva meseca,
najavio bih da su ga, Čikago Vajt Soksi, pozvali u kamp u Sarasoti.
Nadam se da imate olovku. -Da.
Pored Bulsa, posedujem i Čikago Vajt Sokse.
I kad je Majkl potpisao ugovor za bejzbol, još sam mu isplaćivao
i košarkaški, koji je bio oko tri milione dolara godišnje.
Nije bilo razloga da ne plaćam jer ionako nije bio dovoljno plaćen kroz celu karijeru.
A zaradio je puno novca mnogima.
Zamislite ovo. Kraj devetog ubačaja, baze zauzete, rezultat 3-2.
i Majkl Džordan izbaci lopticu van terena.
Majkl Džordan je dobio ono što je hteo.
Opet je novajlija. -Mnogi će misliti da je ovo...malo čudno.
Možda i jeste, ali radim ono što sam odlučio da radim.
Pokušavajući da ostvarim jedan svoj san još dok sam bio klinac.
Voleo je da igra bejzbol.
Mislili smo da će da postane MLB igrač kad odraste.
Voli bejzbol i njegov otac je hteo da on igra bejzbol.
Sećate li se svog poslednjeg razgovora s njim? -Raspravljali smo.
Raspravljali smo oko toga da li treba da igram bejzbol.
Tata, hoću da igram bejzbol.
Hoću da se povučem i da igram bejzbol. Sve što je rekao bilo je da uradim to.
On me zainteresovao za bejzbol.
Njegov otac je sanjao o tome da Majkl postane igrač bejzbola.
Nisam ga odgovarao od toga, ali rekao sam mu,
da je igranje bejzbola mnogo teže nego što se misli.
Pitao sam ga koju poziciju će da igra, i kazao je u spoljnom polju.
Rekao sam mu da je to potpuno drugačiji trening.
Dve veoma različite metode treniranja tela i mišića.
Naškodiće njegovoj košarkaškoj igri. Odgovorio je da nema veze.
Igrao je bejzbol do svoje 17 godine.
Onda ga više nije igrao sve do svoje 31. godine.
Ne šaljemo nikoga u drugu ligu nakon završetka
Univerziteta ili srednje škole, jer je to viši nivo.
Prvo idu u razvojnu ligu.
Ali to nije važilo za Majkla, jer su prostorije
za novinare bile premale za sve ispod druge lige.
Tako da smo ga ubacili u drugu ligu samo da bismo izašli na kraj sa novinarima.
Džordan odlazi u Birmingem Baronse,
rezervni tim Čikago Vajt Soksa iz druge lige.
Kada smo saznali da će da dođe u Birmingem,
ostalo je četiri dana prolećnog treninga, i rekao sam mu
da se zovem Teri i da ću da mu budem trener.
Dobrodošao, Majkl.
Sećam se da sam bila u Birmingemu u Alabami.
Nikad ne biste pomislili da je to utakmica u drugoj ligi.
Ne biste poverovali tom uzbuđenju.
Nijedan novajlija nikad nije dobio toliku pažnju.
Ljudi leže na zemlji da bi videli Džordana.
Novinari i fotografi neprekidno pristižu iz celog sveta.
Svi stadioni koje smo posetili su bili rasprodani.
Svi su hteli da ga vide.
Tako je, Majk.
To je bio svojevrsni trend, gledati ga kako igra bejzbol.
Čim sam ga upoznao, odmah sam
primetio koliko poštuje ono što radimo.
Bacanje prema Majklu. Pogađa. Upisaće barem jednu bazu.
Mnogi zaboravljaju da je počeo sezonu
sa 13 uzastopnih utakmica gde je barem jednom udario lopticu.
Džordan, loptica napušta teren.
Džordan je postiže dva RBI-ja na desnu stranu terena.
Svake noći, tokom tih 13 utakmica, pitao sam se kad će to da se desi.
I najzad se desilo.
Nije primio "brzo" bacanje verovatno mesec i po dana.
Onda su počeli "krivudavo" bacanje. Samo krivudavo jedno za drugim.
Promašio je svako. -Drugo uzastopno izbacivanje Majkl Džordana.
Zadnje dve noći je bilo puno krivudavih bacanja?
Onaj udarački niz koji je imao u aprilu je bio čista sreća.
Tad su ga državni mediji uzeli na zub. -Džordan nije taj kalibar.
Mislim da su šanse da bude uspešan ravne nuli.
I...nije uhvatio.
Samo zato što se smatra najboljim košarkašem svih vremena,
ne znači da će biti jednako uspešan i u bejzbolu.
Stavili su na naslovnu stranu Sports Ilustrejteda,
gde je, za ovoliko, promašio lopticu,
i pisalo je "Prestani Majkle! Džordan sramoti bejzbol".
Video sam je i rekoh sebi: "Jao, ne!"
Rekao je da mu je san da postane MLB igrač.
Ja to zovem zabludom. -Nikad više nije pričao ni sa kim iz Sport Ilustrejteda.
Jeste li se osećali prevarenim zbog te naslovne strane? -Definitivno.
Nisu me intervjuisali zbog toga.
Kritikovali su me, a nisu razumeli
koja je tada bila moja želja.
Prvo postavite pitanje,
pa ako posle toga hoćete to da napišete, slobodno.
U redu. Nema problema. To je vaše mišljenje.
Baš me briga šta drugi rade. Ovo je ono što ja radim.
Ne radim stvari onako kako oni misle da treba.
Otac mi je rekao da sam ispravno postupio. To sam i uradio.
Odsustvo od košarke mu je pružilo šansu,
da sredi svoj život bez oca,
i da nastavi dalje sa životom. -Kad ćemo u kavez?
7:30h. -Dogovoreno.
To me još više podstaklo da uspem.
Morao sam da se izborim.
Šake su mi bile prepune plikova od udaranja palicom.
Njegova radna etika je najbolja koju sam ikad video.
Počeo bi rano ujutru. Udarao bi krivudave lopte sa aparata.
Došao bi tamo nakon redovnog treninga udaranja.
Još bi udarao pre meča, a onda i posle.
Do avgusta mogli ste da vidite kako
se poboljšava i postaje sve bolji i bolji.
Udara je, leti daleko, i nema je!
Houm ran. Majkl Džordan.
Imao je uspešnost preko 0.200. To je sjajan rezultat.
Nisam mogao da verujem da je imao 0.202 uspešnosti i 50 houm ranova.
Mnogi naši talenti to ne uspeju.
Po mom mišljenju, sa 1.500 pogodaka bi prešao u MLB ligu.
Pogađa!
Mislim da mu je, vreme provedeno u bejzbolu, omogućilo da ne misli
na ono što se desilo njegovom ocu.
Kad si na putovanju sa ekipom, onda si samo sa njima.
Porodica ne putuje sa tobom pa se družiš sa saigračima.
Mislim da je uživao.
Naravno, bio sam velika zvezda, ali...
tretirali su me baš onako kako sam hteo. Kao jedan od njih.
To je bilo dobro za njega. Kao da je opet klinac.
Glavna tema u NBA ligi je da su Čikago Bulsi ranjivi.
Već smo slušali ovakve izjave od takozvanih analitičara,
ali možda su ove godine u pravu,
samo zato što su povredama desetekovani osmoplasirani Nju Džersi Netsi,
odveli petostruke NBA šampione u produžetak.
Kada god smo igrali dobro i pobeđivali, sve je bilo u redu.
Ali svi su bili u panici zbog Majkla posle takve loše utakmice.
Rekao bi nam da nismo imali pojma danas,
i da se vidimo sutra na treningu.
Njegova teorija je bila da ako ne možemo da izdržimo
njegov pritisak, nećemo izdržati ni doigravanje.
Tako da je provocirao tokom treninga.
Napadao je momke. Izazivao ih je.
Da, sećam se.
Hteo je da pobedi i to je moralo da se zasluži u Čikagu.
Nema ništa na poklon.
Morali smo to da zaslužimo na treningu.
Skot Burel.
Kako si, Skote? Jesi spreman danas?
Rabićemo vas danas.
Da, znam. Ranjeni smo.
Onaj džukac koji ne može, neka ostane dole.
Da, ali pazi na vođu čopora, ujedaće.
Zezali su Skota, a on bi se nasmejao Majklu
i uzvratio mu.
Skot, predlažem da čuvaš nekog drugog, na primer Džada.
Ma ne možeš ti ni njega.
Neću njega, hoću tebe da čuvam. -Daj bre...Hej.
Ja ću Skota. Skot Burel je bio talentovan igrač.
Skot Burel, izuzetan košarkaš,
završio Univerzitet u Konektikatu.
Ono što je nedostajalo Skotu je predanost, odlučnost, ozbiljnost.
Odlučio sam da budem neko ko će stalno da ga gura.
Pokušavam ponekad da ga nateram da se svađa sa mnom, na dobar način.
Da bih ga naterao da mi kaže da prestanem da ga zadirkujem.
Takav mentalitet.
Nikad ne bih...
Stvarno je dobar momak.
Ali znao sam da će nam trebati jednog dana.
Setiće se toga i daće sve od sebe.
Nemoj mi te fore.
Igraš sa košarkašem koji je igrao na najvišem nivou od svih.
Hoćete da budete dostojni izazova, to je jako teško.
Morate da odradite svoj deo.
Hajde brže bre. Počela utakmica.
Gde si sad, Skot Burele?
Bude oštar na treninzima i ume da uđe u sukob.
Moram da mu skrenem pažnju da malo stiša ton,
i da bude korektan prema saigračima,
jer to je njegova uloga, kao kapiten ekipe.
Moj mentalitet je da igram i da pobedim po svaku cenu.
Ako ne možete to da ispratite, onda ne trebate da budete uz mene,
jer ću vas vređati dok ne zaigrate na mom nivou.
A ako ne zaigrate, onda ste gotovi.
Kako si onako pogrešio, ćelavi kretenu?
Položi u koš, budalo!
Ljudi su ga se plašili.
I mi, njegovi saigrači, smo se plašili njega. To je strah.
Uhvati loptu kad ti dodam. Dodao sam ti.
Ignorišite ga, u prolazu je, i preplaćen...
Strah od Džordana je bio ogroman.
Nemojte pogrešno da shvatite. On je bio kreten, djubre.
Umeo je da pretera.
Ali, kako vreme prolazi, i kad se setimo svega što je hteo da postigne,
shvatite da je bio odličan saigrač. -Terao nas je da budemo bolji
jer je hteo da pobedi. I znate šta? Delovalo je.
To nam je trebalo.
Trebao je neko ko će da bude loš i opasan momak.
Celu noć ne možete da pogodite skok šut.
Koliko si pogodio? Samo jedan, jel da? -Jedan od sedam.
Žao mi te, nedostaje ti tvoja maca. Idi kući i nahrani je.
Skot ima dobru narav.
Primio je sve muški i prihvatio to.
Hajde, Skote Burel. Hoćeš da igraš u timu, uradi bre to kako treba.
Pogodi slobodno bacanje. Tako je.
Svaki dan nas je terao da budemo kao on.
Mada nisam bio siguran da li je znao da samo on može da postigne tako nešto.
Ali teraće druge da bar pokušaju.
Bulsi su održali prvi trening bez Majkl Džordana.
Bez centralne figure u devetogodišnjoj eri,
Bulsi su suočeni sa mnogim izazovima i ključnim pitanjima o nadolazećoj sezoni.
Ovo je prilika za igrače koji hoće veću ulogu
u ovom timu da ga zamene.
Skoti je izašao iz senke velike zvezde i za sada se samo on ističe.
Moramo da ostavimo na stranu priču oko Majkla i da idemo dalje.
Život ide dalje, igra ide dalje, košarka ide dalje.
Pipen je u trku.
Pipen ubrzava, do koša, tako to radi Pipen.
Rajder pokušava, blokada Skotija!
Horas Grent je sa leve strane. Pipen s desne.
Vraća je Stivu Keru. Šut...
Vreme ističe. Seče dodavanje! Pipen!
Zakucavanje s leđa!
To!
Skoti je bio motivator, pokretač i organizator napada.
Snašao se u toj ulozi.
Kako se ekipa pokazala u prvoj sezoni bez Majkla?
Odlično. Niko nije vikao na njih.
Mogli su puno da šutiraju.
Majkl sve gazi, a Skoti ima puno mekši pristup.
Tešio bi nas i ohrabrivao kad stvari nisu išle kako treba.
Svi su očekivali da budem glavni,
ali pobeđivali smo udruženim snagama i naučili smo da igramo
sa kruženjem lopte i zajedno smo pobeđivali.
Ta sezona, kad je Majkl otišao,
je bila Filova najbolja trenerska sezona.
Čak Dejli je izjavio da
bi hteo da vidi trouglasti napad bez Majkla. -To je izjavio? -Da.
Samo da ga sretnem.
Svi su kritikovali taj napad rekavši da jedino funkcioniše sa Majklom.
Ali, te godine, zvezda je bio Pipen
koji nije bio prevashodno šuter.
On je pokretao napad.
I doveli su trouglasti napad do savršenstva.
Toni Kukoč ide napred. Vraća je Veningtonu. Pakson.
Do Skotija. Stiv Ker prilazi košu, dodaje Veningtonu.
Još jedno iznenađenje za Bulse su
nastupi novajlije, Tonija Kukoča, međunarodne zvezde iz Hrvatske.
Došao je u Bulse posle dugih
pregovora sa menadžerom Bulsa, Džerijem Krausom.
Za one koji tek sad čuju za broj sedam,
da znate da je broj sedam najpopularniji broj u Evropi.
Mnogo mladih žele da budu kao Toni.
Tada je on bio tipičan evropski igrač,
sjajan šuter, ali mu odbrana nije bila jača strana.
Fil je bio veoma oštar prema njemu.
Razumeo sam to da mi ovde ništa neće značiti
to što sam bio dobar u Evropi.
Očigledno treba vremena da dokažeš svoje sposobnosti.
Te sezone smo često pobeđivali.
Čikago Bulsi su se plasirali u drugu rundu...
Mislio sam da postoji šansa
da uđemo u finale bez Majkla.
U polufinalu Istočne konferencije smo igrali protiv Niksa.
Gubili smo 2-0 u utakmicama i pokušali smo da se vratimo u seriju.
Patrik Juing ubacuje za izjednačenje na dve sekunde do kraja.
Bili smo pred ispadanjem.
Čikago uzima poslednji tajm-aut,
kako bi organizovali napad u preostalih 1,8 sekundi.
Okupili smo se i ja pripremam akciju
za Tonija, koju zna od pre, i iz koje je pogodio koš.
Znao sam da on to može.
Postigao sam nekoliko pobedničkih koševa tokom sezone.
Dobija je nazad. Toni, ide, za tri. Da!
Kukoč! Šutira levom...
Toni hvata. Šutira. Pogađa!
To sam pripremio, i onda se Skoti naljutio zbog toga.
Bio sam uvređen kad je Fil to rekao.
Kažu da sam najopasniji u timu, zašto onda da prepustim loptu?
U toj sezoni je preuzeo Majklovo mesto.
Bio je među najboljima u ligi.
Mislio je da je on trebao da šutira.
Onda je došao pomoćni trener Džim Klemons i rekao da Skoti ne želi da igra.
Fil ga je pitao kako to misli.
Pitao sam ga hoće li u igru ili ne. Rekao je...
Da neće. -Sećam se Fila kako je rekao da se nosi i da uđe Pit Majers.
Kad je Pipen tad odbio da uđe u igru...
To je bio totalno neverovatan trenutak, kao iz Zone Sumraka.
Skoti nije na terenu. -Čudno, zar ne? Ostao je na klupi.
Ostalo je 1,8 sekundi. Bulsi više nemaju tajm-aut.
Majers izvodi loptu sa strane.
Kukoč, za pobedu...
Ulazi!
Bulsi pobeđuju! Bulsi pobeđuju!
Kukoč donosi pobedu. Čoveče!
Sjajan pogodak Tonija Kukoča uz zvuk sirene.
Bio sam presrećan zbog koša, ali cela ta situacija...
Videlo se čak i na putu do svlačionice da nešto nije bilo u redu.
Nismo znali šta da radimo jer je Skoti bio naš omiljeni saigrač.
I on nas je ostavio. Nismo mogli da verujemo da se to desilo.
To nas je uništilo.
To što je uradio...Nismo očekivali da će to da uradi naš saigrač.
Obratio sam se igračima rekavši da nikad nisam očekivao da će to da se desi,
da će neko neće hteti da igra.
Skotijev postupak je uticao na celu ekipu.
Najviše se sećam Bila Kartvrajta posle utakmice.
Bil Kartvrajt je ustao i održao govor.
Rekao je da nas je Pipen razočarao i da ne može da veruje pa je počeo da plače.
Plakao je i rekao Skotiju da ne može da veruje da nas je onako ostavio.
Predugo smo zajedno da bi nam ono priredio.
Skoti je plakao i shvatio je da je pogrešio,
i da nije iznad tima. Izvinuo nam se.
Mislim da je najgore to što smo znali da to nije pravi Skoti.
To nije on i znali smo da će to da bude mrlja na njegovoj reputaciji.
Sutradan me nazvao Majkl.
Rekao je da ne zna kako će Skoti da prebrodi to.
To će uvek da ga progoni, neki put, u nekom razgovoru.
Pip može bolje od toga.
Jedan od onih incidenata za koji bih voleo da se nikad nije desio,
ali kad bih to mogao da uradim opet, verovatno ne bih promenio odluku.
Sledeći dani su bili važni.
Morali smo ponovno da se skoncentrišemo i da pobedimo u ostalim mečevima.
Dobro dodavanje!
Skoti je imao sjajnu seriju i uspeo je da preokrene stvari.
Skoti Pipen je prišao Spajk Liju da mu izbliza kaže neke stvari.
Prihvatili smo njegovo izvinjenje i nastavili smo dalje.
Malo je falilo da uđemo u finale Istočne konferencije.
Ali izgubili smo u sedmom meču u Medison Skver Gardenu.
Ovo je bila sjajna sezona Čikago Bulsa,
uprkos gubitku Majkl Džordana.
Hteo je da u miru isprati poslednje trenutke bivših saigrača.
Ne razlikujem se od običnog navijača, znate?
Džordan kao navijač posmatra ponovljeni snimak neuspešnih napora Bulsa.
Gledam potpuno sam,
da ne bi ispalo da jedva čekam da se vratim u košarku.
Drago mi je što sam ovde. Ali i dalje sam navijač.
Volim da gledam košarku.
Idemo i daćemo sve od sebe. Da bude bolje od prve utakmice.
Idemo, momci.
Evo nas. Druga utakmica Nju Džersi Netsa i Čikago Bulsa.
Kraford baca loptu i počinjemo.
Pipen pronalazi Kera. Tako to biva.
Zakucavanje na drugi obruč Bila Veningtona.
Odakle sad to?
Veliki podsticaj za Čikago Bulse.
Igrači sa klupe su razigraniji, puno agresivniji, traže loptu.
Čikago pobeđuje u drugom meču.
Mada se pokazalo da je bilo puno teže nego što su mislili.
Treća utakmica u seriji na tri pobede.
Bulsi mogu da završe večerašnjom pobedom.
Završava Burel sa laganim polaganjem.
Burel, za još jednu trojku. I pogađa. Skot Burel...
Kakvu utakmicu je odigrao.
Burel, devet od jedanaest pogođenih šuteva, 23 poena.
Završni trenuci. Džordan šutira.
Kraj meča. Čikago Bulsi su prošli prvu rundu doigravanja sa 3-0.
Skot Burel je imao 23 poena večeras.
Konačan rezultat, 116:101. Bulse je predvodio ovaj čovek sa 38 poena.
Jedna prepreka manje, ostalo je još tri do šeste NBA titule Čikago Bulsa.
Nju Džersi Netsi su poraženi sa 3-0.
Slede Šarlot Hornetsi.
Svi znamo za Majklovu izdržljivost na terenu.
Ozbiljan na terenu, ali, bio je dobar tip i van njega.
Možete da se opustite u njegovom društvu van terena, zabavan je.
Voliš li "da ili ne" pitanja? Da. -Onda imam još jedno.
Znam, zato sam i rekao "da".
Kako si, kolega? -Zdravo, Majk.
Stiv? -Drago mi je.
Znate ovog? Kako se zoveš? -Džeri. -Drago mi je.
Može autogram? -Naravno.
Imam tvoje patike. Super su. -Jel da?
Naravno. -Možete li ovde da potpišete?
Ja sam kolekcionar, dođeš mi hiljadu dolara.
Koliko dugo ostajete? -Možda ćemo večeras nazad.
Mi smo iz Konektikata. -Stvarno?
Da, vožnja oko 14 sati.
Univerzitet Konektikat ima dobru žensku ekipu.
Morao si to da kažeš? Ima i Karolina.
To nije uvreda.
I Karolina ima.
Van terena je prijateljski raspoložen, nasmejan i ljubazan.
Ali kao saigrač je imao određena očekivanja.
Je l’ bio fin momak?
Nije mogao da bude fin.
Sa takvim mentalitetom, ne može da bude fin čovek.
Teško je bilo da budete pored njega ako istinski ne volite košarku.
Bio je teške naravi.
Tokom svih godina, mislite li da je ta žestina
došla po cenu onoga što se smatra biti fin momak?
Mislim...
Ne znam.
Pobeda ima cenu.
Vođstvo ima cenu.
Guram ljude kad ne žele da budu pogurani.
Izazivam ljude kad ne žele da budu izazvani.
I zaslužio sam to pravo zbog saigrača koji su došli posle mene
a nisu izdržali sve ono što sam ja izdržao.
Majkl Džordan se previja od bolova.
Majkl je izašao. Povređen je.
Džordan je nezgodno pao i povredio se.
Pistonsi su pobedili, ali morate da se saosećate s ovim momkom.
Igrao je svim srcem.
Jednom kad uđeš u tim, igraćeš po određenom standardu po kojem ja igram
i ne prihvatam ništa manje od toga.
Čak i ako moram da te isprebijam.
I to bih uradio.
Pitajte sve moje saigrače i reći će vam da
nikad nisam tražio da urade ono što ne bih ja mogao da uradim.
Kad ljudi ovo pogledaju, verovatno će reći da nisam bio fin čovek nego tiranin.
E pa to si ti, jer nikad nisi osvojio ništa.
Hoću da pobedim, ali i da oni budu deo toga.
Ne moram to da radim. Ali radim to samo zato što sam takav.
Tako igram. To je moj mentalitet.
Ako nećete da igrate tako, nemojte da igrate tako.
Dosta.
Preveo: Dzoker23